પંદર દિવસ અગાઉ આ અફવાની શરૂઆત મહારાષ્ટ્રના ઔરંગાબાદ શહેરથી થઈ હતી. આવી શંકાના આધારે ઔરંગાબાદમાં ત્રણ મહિલાઓની હત્યા કરી નાખવામાં આવી હતી. ગુજરાતમાં આ અફવાની શરૂઆત જામનગરથી થઈ હતી ત્યારબાદ ક્રમશઃ નડિયાદ આણંદ અને સુરતમાં પણ આ પ્રકારના મેસેજ વાયરલ થયા હતા. સુરતમાં બાળકો માટે 300 મહિલાઓની ગેંગ ઉતરી હોવાના મેસેજ ફરતા થયા હતા. સામાન્ય સંજોગોમાં રાજકીય મેસેજ ઉપર નજર રાખતા ગુજરાતના ગુપ્તચરો અને ક્રાઈમ સાઇબર બ્રાન્ચે આ સંદેશાઓને ગંભીરતાપૂર્વક લીધા નહીં.